Framsýn peningastefna er grundvöllur fyrir því að Seðlabankinn nái markmiði sínu um stöðugt verðlag . Til þess að peningastefnan sé framsýn þarf Seðlabankinn að geta metið efnahagshorfur til skamms og langs tíma og helstu óvissuþætti sem gætu haft áhrif á spána . Þjóðhags - og verðbólguspár Seðlabankans eru gerðar fjórum sinnum á ári til þriggja ára í senn og birtar í ritinu Peningamálum . Samkvæmt líkaninu ráðast verðbólguhorfur af þróun innfluttrar verðbólgu , launakostnaðar á framleidda einingu , framleiðsluspennunni í þjóðarbúinu og væntri framtíðarverðbólgu . Einnig er stuðst við einföld tímaraðalíkön og mat sérfræðinga á verðbólguhorfum til skamms tíma . Þjóðhags - og verðbólguspá Seðlabanka Íslands PM 2019 / 4 Meðfylgjandi mynd sýnir nýjustu hagvaxtarspá Seðlabankans . Þjóðhagslíkanið QMM Til þess að peningastefnan geti verið framsýn þarf Seðlabankinn að ráða yfir líkönum sem gera honum kleift að meta efnahags - og verðbólguhorfur . Töluverður hluti rannsókna innan bankans er helgaður þessu viðfangsefni .